EkBass/fiwiki-20250220-pages-articles huggingface dataset:
Mary Pickford

Mary Pickford, oikealta nimeltään Gladys Louise Smith (8. huhtikuuta 1892 Toronto, Ontario, Kanada – 29. toukokuuta 1979 Santa Monica, Kalifornia, Yhdysvallat) oli kanadalaissyntyinen yhdysvaltalainen mykän elokuvan aikakauden näyttelijä, tuottaja ja käsikirjoittaja. Pickfordia kutsuttiin lempinimillä America's Sweetheart ja The Girl with the Curls. == Ura == Pickford syntyi Torontossa, Kanadassa. Hänen isänsä kuoli Maryn ollessa nuori ja hän päätyi näyttelijä-äitinsä mukana teatterimaailmaan. Ensimmäisen kerran hän esiintyi lavalla viiden vanhana Torontossa ja kahdeksanvuotiaana jo kiertueilla. Kymmenen vanhana hän esiintyi ensimmäisen kerran Broadwaylla. Vuonna 1906 perhe vaihtoi nimeksi Pickford. Maryn New Yorkin debyytti oli joulukuussa 1907 David Belascon ohjaamassa The Warrens Of Virginiassa. Hän tiesi 14-vuotiaana jo enemmän teatterimaailmasta kuin moni konkarinäyttelijä ja hänen herttaiset kasvonsa, joita kehystivät runsaat kultaiset kiharat, tekivät hänestä vastustamattoman. Elokuva Tess of the Storm Country (1914) teki hänestä tähden. Hänestä tuli mykän elokuvan suurin tähti, ja hän oli Hollywoodin ensimmäinen miljonääri. Miehistä samoihin tuloihin pääsi vain Charles Chaplin. Mary Pickford esitti elokuvissaan aina lempeää, viatonta tyttöä, jolla oli pyhimyksen hymy. Pickford oli myös älykäs liikenainen, joka määräsi itse elokuviensa tuotannon ja vuokrauksen. Hän perusti vuonna 1919 elokuvayhtiön United Artists yhdessä Douglas Fairbanksin, D. W. Griffithin ja Chaplinin kanssa. Mary Pickford lopetti näyttelijänuransa 1933, koska hän halusi säilyä yleisön mielissä ikinuorena tyttönä. Hän toimi edelleen United Artistsin palveluksessa sen varatoimitusjohtajana ja tuotti useita elokuvia. Uransa aikana Mary Pickford näytteli yli 200 elokuvassa. Hänet palkittiin parhaan naispääosan Oscarilla vuonna 1929 ja vuonna 1976 hän sai Oscar- kunniapalkinnon elämäntyöstään. == Yksityiselämä == Pickfordista tuli Yhdysvaltain kansalainen 1920. Hän oli kolme kertaa naimisissa, joista Douglas Fairbanksin (aviossa 1920–1933) kanssa he muodostivat Hollywoodin ”kuningasparin”. Hän kuoli aivoverenvuodon jälkeisiin komplikaatioihin 87-vuotiaana vuonna 1979. == Lähteet == == Aiheesta muualla == *Mykkäelokuvasivusto *Mary Pickford - Mary Pickford Institute for Film Education * * *Mary Pickford - American Experience Luokka:Kanadalaiset elokuvanäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Parhaan naispääosan Oscar-palkinnon saajat Luokka:Vuonna 1892 syntyneet Luokka:Vuonna 1979 kuolleet Luokka:Seulonnan keskeiset artikkelit
Gorillaz

Gorillaz on brittiläinen Damon Albarnin (Blur) ja Jamie Hewlettin (Tank Girl) vuonna 1998 perustama sarjakuvahahmoista koostuva virtuaaliyhtye. Myös lukuisat vierailevat artistit ovat olleet merkittävässä roolissa Gorillazin musiikissa. Gorillaz on projekti, jossa varsinaiset musiikintekijät toimivat taustalla. Yhtyeen näkyvän osan muodostavat neljä animaatiohahmoa: 2D, Murdoc, Noodle ja Russel. Gorillazin musiikki yhdistelee tanssittavaan poppiin eri tyylilajeja kuten rokkia, folkkia ja rappia. Tunnetuimpia Gorillaz-kappaleita ovat "Feel Good Inc.", "Clint Eastwood", "Dirty Harry", "Stylo", "Dare", "On Melancholy Hill", "19-2000" ja "5/4". Yhtye on päässyt Guinnessin ennätystenkirjaan kaikkien aikojen menestyneimpänä virtuaaliyhtyeenä. Sen debyyttialbumia on myyty yli 6 miljoonaa kappaletta maailmanlaajuisesti. ==Kokoonpano== * 2-D (Oikealta nimeltään Stuart Tusspot, s. 23. toukokuuta 1978) on yhtyeen herkkä solisti ja kosketinsoittaja. 2-D tunnetaan myös nimillä Stu-Pot ja Stuart Pot. 2-D:n tunnistaa sinisistä hiuksistaan, ja kokonaan mustista silmistään (satunnaisesti valkoiset vuosina 2010-2011, sekä vuoden 2018 jälkeen aina valkoiset) (johtuen hyfeemasta, silmän etukammioverenvuodosta) sekä pituudestaan. Silmänsä 2-D menetti nuoruudessaan yhtyeen basistin Murdoc Niccalsin takia, ja tämä myös sai vakavan aivovamman, jonka johdosta Murdoc huolehti miehestä yhdyskuntapalveluna. (1998–) *Murdoc Niccals (s. 6. kesäkuuta 1966) on yhtyeen basisti. Ei ole tietoa, onko Murdoc kokonaan ihminen. On muunmuassa spekuloitu Murdocin olevan demoni . Äkkipikaisen ja aggressiivisen Murdocin tunnistaa "rähjäisestä" olemuksestaan, vihreästä ihostaan, pitkästä kielestään ja terävistä hampaistaan. Murdoc on bändin vanhin, ja toimii usein sen johtajana. (1998–) *Noodle (s. 31. lokakuuta 1990) on yhtyeen japanilaista alkuperää oleva kitaristi ja taustalaulaja. Nuorin jäsen, ja liittyi yhtyeeseen vain 10-vuotiaana saapuessaan yhtyeelle FedEx-laatikossa. Yhtyeen ainut naispuolinen jäsen. Katosi El Manana - musiikkivideolla neljäksi vuodeksi yhtyeestä, kunnes palasi takaisin. Laulaa kokonaan muutaman kappaleen yhtyeen tuotannosta, mm. "Dare". (1998–2006, 2010–) *Russel Hobbs (s. 3. kesäkuuta 1975), tunnetaan myös nimellä Russ, on yhtyeen rumpali. Hän on alun perin kotoisin Yhdysvalloista, mutta hän muutti myöhemmin Englantiin. (1998–2008, 2010–) ==Julkaisut== Studioalbumit * * * * * * * * ==Aiheesta muualla== * Gorillaz - kotisivu * Fanisivut * Henkilöt Gorillazin takana Luokka:Brittiläiset vaihtoehtorockyhtyeet Luokka:Brittiläiset rockyhtyeet Luokka:Brittiläiset hip hop -yhtyeet Luokka:Brittiläiset elektronisen musiikin yhtyeet Luokka:Brittiläiset synthpop-yhtyeet Luokka:Grammy-palkinnon saajat Luokka:Seulonnan keskeiset artikkelit Luokka:Virtuaaliyhtyeet
Sophia Loren

Sophia Loren (oikealta nimeltään Sofia Villani Scicolone; s. 20. syyskuuta 1934 Rooma, Italia) on yksi kaikkien aikojen kuuluisimmista italialaisista näyttelijöistä ja myös aikansa seksisymboli. Hänet on palkittu uransa aikana muun muassa parhaan naispääosan Oscarilla, kunnia-Oscarilla, Grammyllä, viidellä Golden Globe -erikoispalkinnolla, Baftalla ja Cecil B. DeMille -palkinnolla. ==Ura== Ennen elokuvia Loren esiintyi foto-romanzo -nimisessä kioskikirjallisuuden lajissa, jossa romanttisia tarinoita kuvitettiin valokuvin. Loren aloitti elokuvauransa 1950-luvun alussa ja siirtyi nopeasti italialaisista elokuvista amerikkalaisiin. Hänen tähtensä alkoi nousta 1950-luvun lopussa, ja 1960-luvulla hän oli maailman suosituimpia filmitähtiä. Hän näytteli sekä italialaisissa että amerikkalaisissa elokuvissa. Italialaisesta Alberto Moravian romaaniin perustuvasta elokuvasta Kaksi naista (1960) Loren palkittiin parhaan naispääosan Oscarilla. Hän teki useita elokuvia yhdessä toisen italialaisen näyttelijän Marcello Mastroiannin kanssa. Vuonna 1991 Sophia Lorenille myönnettiin kunnia-Oscar. ==Yksityiselämä== Loren syntyi avioliiton ulkopuolella. Hänen äitinsä oli näyttelijä ja pianonsoiton opettaja Romilda Villani ja isänsä toisaalla naimisissa oleva insinööri Riccardo Scicolone. Hänen lapsuutensa oli köyhää toisen maailmansodan aikaisessa Pozzuolin kaupungissa Napolin lähellä. Hänen suhteensa naimisissa olevaan tuottajaan Carlo Pontiin herätti Italiassa pahennusta. Loren ja Ponti ottivat Ranskan kansalaisuuden päästäkseen naimisiin, sillä avioero oli siihen aikaan Italiassa laiton. Hänen ja Carlon avioliitosta syntyi kaksi poikaa. Carlo Ponti kuoli vuonna 2007. Loren asuu nykyisin Roomassa. Hänen siskonsa Anna Maria Scicolone meni naimisiin jazzpianisti Romano Mussolinin kanssa, joka oli Benito Mussolinin kolmas poika. Tätä kautta Sophia Loren on Beniton Mussolinin lapsenlapsen, oikeistopoliitikko Alessandra Mussolinin, täti. == Valikoitu filmografia == * Kaksi naista (1960) * Eilen, tänään, huomenna (1963) * Rooman valtakunnan tuho (1964) * Avioliitto italialaisittain (1964) * Hongkongin kreivitär (1967) * Auringonkukkia (1970) * Kassandran silta (1976) * Kohtaaminen Roomassa (1977) == Lähteet == == Aiheesta muualla == * Sophia Loren NNDB:ssä Luokka:Italialaiset näyttelijät Luokka:Hollywood Walk of Fame Luokka:Grammy-palkinnon saajat Luokka:Parhaan naispääosan Oscar-palkinnon saajat Luokka:César-palkinnon saajat Luokka:BAFTA-palkinnon saajat Luokka:Vuonna 1934 syntyneet Luokka:Elävät henkilöt Luokka:Seulonnan keskeiset artikkelit
Lintukoto

Lintukoto on myyttinen paikka, joka sijaitsi suomalaisen kansanperinteen mukaan kaukana etelässä ja lounaassa, maailman reunalla tai kohdassa, jossa taivaankansi ja maanpinta kohtaavat. Muuttolinnut muuttivat talveksi lintukotoon linnunrataa seuraten, ja ihmissielukin saattoi ehkä vaeltaa sinne kuoltuaan. Lintukodossa kaikki oli pientä, johtuen ehkä taivaankannen reunan läheisyydestä ja ahtaasta tilasta. Lintukoto saattoi sijaita myös taivaankannen reunojen ulkopuolella, jolloin sinne pääsi kulkemaan taivaankannen reunan ali, ikään kuin teltan helman alta. Nykyään lintukodolla tarkoitetaan yleensä pientä, turvallista ja kotoisaa paikkaa tai aluetta. __notoc__ ==Lintukotolaiset== Lintukodossa asui pienikokoisia ihmisentapaisia olentoja, lintukotolaisia eli taivaanääreläisiä eli ääreläisiä. Lintokotolaisia kuvailtiin niin pieniksi, että niitä mahtui pari kappaletta makaamaan tynnyrin pohjalle. Lintukotolaisten on kerrottu taistelleen kurkia vastaan, koska kurjet yrittivät ahmia viljan lintukotolaisten pelloilta. Tarinan muissa versioissa kerrottiin kiistaan syynä olevan sammakot, joita kurjet ja lintukotolaiset molemmat pyydystävät syödäkseen. Vastaaviin olentoihin uskoivat jo antiikin kansat, mutta ne tunnetaan myös joidenkin arktisten kansojen mytologiasta. Joidenkin kansantarinoiden mukaan lintukotolaisia asui myös Lapissa. Sana ”lintukotolainen” esiintyy Christfried Gananderin vuonna 1789 julkaisemassa mytologian sanakirjassa Mythologia Fennica.Tuula Uusi-Hallila & Anne Helttunen: Sitaattien salat – Mitä jokaisen tulee tietää suomalaisesta kirjallisuudesta, s. 86–87. Suomalaisen Kirjallisuuden Seura, Helsinki 2016. ==Muuta== Aleksis Kivi kirjoitti vuonna 1866 runon ”Lintukoto”, jossa Lintukoto kuvataan saareksi merellä. Sitä asuttaa pienikokoinen kerikansa, jonka edustajat pysyvät ikuisesti nuorina ja ovat onnellisia. Säveltäjä Einojuhani Rautavaara on säveltänyt vuonna 1995 Aleksis Kivi-oopperaansa pohjautuvan orkesterifantasian Lintukoto, englanninkieliseltä nimeltään Isle of Bliss. ==Katso myös== *Muinaissuomalaisten kaikkeuskäsitykset ==Lähteet== * * ===Viitteet=== Luokka:Suomalaisen mytologian paikat ja olotilat Lintukotolaiset de:Wolkenkuckucksheim en:Cloud cuckoo land pl:Chmurny Kukułczyn ru:Страна эльфов
Adam Freeland

Adam Freeland (s. 7. elokuuta 1973) on Brightonista kotoisin oleva DJ ja tuottaja, jota pidetään yhtenä breakbeatin alalajin nu skool breaksin kehittäjänä. Sooloprojektiensa ohella hän on Freeland-yhtyeensä jäsen. Hän oli myös lyhytikäisen Tsunami One -projektin toinen jäsen Kevin Beberin ohella. Freelandilla on oma levy-yhtiö Marine Parade, jonka alla työskentelee hänen itsensä lisäksi mm. Evil Nine. Hän on myös säveltänyt kolme kappaletta The Sims 2: Yöelämää -peliin. ==Diskografia== * Coastal Breaks - Vol 1 (1996) * Coastal Breaks - Vol 2 (1998) * Tectonics (2000) * On Tour (2001) * Now and Them (Freeland, 2003) * Fabriclive 16 (2004) * Back to Mine (2005) * Global Underground 032: Mexico City (2007) * Two Hours to Jupiter (2008) * Cope™ (Freeland) (2009) * Cope™ Remixed (Freeland) (2010) ==Adam Freeland Suomessa== Adam Freeland esiintyi Koneisto-festivaaleilla Helsingissä 12. elokuuta 2005. == Aiheesta muualla == *Marine Parade -levy-yhtiö Luokka:Brittiläiset elektronisen musiikin artistit Luokka:Vuonna 1973 syntyneet Luokka:Elävät henkilöt
Hopman Cup

Hopman Cup on Perthissä, Australiassa tammikuussa järjestettävä vuosittainen tennisturnaus. Hopman Cup eroaa esimerkiksi miesten Davis Cupista ja naisten Fed Cupista siinä, että siihen ottavat osaa molemmat sukupuolet, yhdistäen voimansa joukkueiksi. Kilpailuun ottaa osaa kahdeksan maan joukkuetta, joista jokaiseen kuuluu yksi nais- ja yksi miespelaaja. Yhteen joukkueiden väliseen kohtaamiseen sisältyy: * yksi naisten kaksinpeli * yksi miesten kaksinpeli * yksi sekanelinpeli Joka vuosi kahdeksan joukkuetta jaetaan kahteen neljän joukkueen lohkoon. Lohkon joukkueet pelaavat kerran toisiaan vastaan, jonka jälkeen loppuottelussa kohtaavat kummankin lohkon voittajat. Ottelut käydään sisähallissa kovalla alustalla. Pelipaikkana toimi vuosina 1989–2012 Burswood Entertainment Complexin Burswood Dome, jonka jälkeen vuonna 2013 siirryttiin pelaamaan Perth Arenalle. Hopman Cup kuuluu ITF:n alaisuuteen, mutta pelaajien suoritukset eivät vaikuta heidän rankingpisteisiinsä. Monet huippupelaajat pitävät turnausta hyvänä valmistautumisvaiheena Australian avoimiin, jotka alkavat vuosittain hieman myöhemmin tammikuussa. Voittajajoukkueen jäsenet saavat hopeisen pokaalin lisäksi tennispallon muotoiset palkinnot, joihin on upotettu läntisen Australian Argylen timanttikaivoksista louhittuja timantteja. Kilpailu on nimetty australialaisen tennispelaajan ja -valmentajan Harry Hopmanin (1906–1985) mukaan. Hän oli mukana peräti 15 Davis Cupin Australialle voittaneessa joukkueessa vuosina 1938–1969. == Tulokset == Vuosi Voittaja Loppuotteluvastustaja Tulos Voittajajoukkue 1989 2–0 Miloslav Mečíř ja Helena Suková 1990 2–1 Emilio Sánchez ja Arantxa Sánchez Vicario 1991 3–0 Goran Prpić ja Monica Seles 1992 2–1 Jakob Hlasek ja Manuela Maleeva-Fragnière 1993 2–1 Michael Stich ja Steffi Graf 1994 2–1 Petr Korda ja Jana Novotná 1995 3–0 Boris Becker ja Anke Huber 1996 2–1 Goran Ivanišević ja Iva Majoli 1997 2–1 Justin Gimelstob ja Chanda Rubin 1998 2–1 Karol Kučera ja Karina Habšudová 1999 2–1 Mark Philippoussis ja Jelena Dokić 2000 3–0 Wayne Ferreira ja Amanda Coetzer 2001 2–1 Roger Federer ja Martina Hingis 2002 2–1 Tommy Robredo ja Arantxa Sánchez Vicario 2003 3–0 James Blake ja Serena Williams 2004 2–1 James Blake ja Lindsay Davenport 2005 3–0 Dominik Hrbatý ja Daniela Hantuchová 2006 2–1 Taylor Dent ja Lisa Raymond 2007 2–0 Dmitri Tursunov ja Nadja Petrova 2008 2–1 Mardy Fish ja Serena Williams 2009 2–0 Dominik Hrbatý ja Dominika Cibulková 2010 2–1 Tommy Robredo ja María José Martínez Sánchez 2011 2–1 John Isner ja Bethanie Mattek-Sands 2012 2–0 Tomáš Berdych ja Petra Kvitová 2013 2–1 Fernando Verdasco ja Anabel Medina Garrigues 2014 2–1 Jo-Wilfried Tsonga ja Alizé Cornet 2015 2–1 Jerzy Janowicz ja Agnieszka Radwańska 2016 2–0 Nick Kyrgios ja Darja Gavrilova 2017 2–1 Richard Gasquet ja Kristina Mladenovic 2018 2–1 Roger Federer ja Belinda Bencic 2019 2–1 Roger Federer ja Belinda Bencic == Lähteet == * Tulokset == Aiheesta muualla == * Viralliset kotisivut *
Dominik Hrbatý

Dominik Hrbatý (s. 4. tammikuuta 1978 Bratislava) on slovakialainen tennisammattilainen. Oikeakätisen Hrbatýn lempinimi on Dominator. Hänet nimettiin ATP-kiertueen vuoden 1996 tulokkaaksi. Hrbatýa valmentaa Mojmir "Muro" Mihal. Hrbatý on voittanut 6 kaksinpelin ATP-turnausta: * 1999 - San Marinon ja Prahan turnaukset * 2001 - Aucklandin turnaus * 2004 - Adelaiden, Aucklandin ja Marseillen turnaukset Hrbatýn korkein rankingsijoitus ATP:n kaksinpelilistalla on ollut 12., tämän hän saavutti 18. lokakuuta 2004. Nelinpelissä hän on ollut parhaimmillaan sijalla 14. Hän voitti Perthissä Australiassa vuosittain pelattavan Hopman Cupin yhdessä maannaisensa Daniela Hantuchován kanssa tammikuussa 2005. Palkintorahaa Hrbatý oli urallaan kerännyt vuoden 2009 kesäkuuhun mennessä 6,9 miljoonaa Yhdysvaltain dollaria. Slovakian vuoden tennispelaajaksi hänet on valittu neljä kertaa: 2000, 2001, 2002 ja 2004. Hrbatýa valmentaa Tibor Toth. ==Aiheesta muualla== * * Luokka:Slovakialaiset tennispelaajat Luokka:Vuonna 1978 syntyneet Luokka:Elävät henkilöt
International Air Show

International Air Show:t ovat kansainvälisiä ilmailunäytöksiä, joita järjestetään yleensä kesäisin eri maissa siviili-, mutta myös sotilaslentokoneiden esittelemiseksi sidosryhmille ja yleisölle. Suurimpia ilmailunäytöksiä kutsutaan myös ilmailumessuiksi. Tunnetuimpiin Euroopassa järjestettäviin kansainvälisiin ilmailumessuihin kuuluvat brittiläiset Farnboroughn ja ranskalaiset Pariisin ilmailumessut. Suomen vuoden 2005 ilmailunäytösten päätapahtuma oli 1. - 3. heinäkuuta järjestetty Lappeenranta International Air Show. Se järjestettiin edellisen kerran 1999. Vuosittain Suomessa toistuva ilmailunäytös on Lentäjien juhannus. == Aiheesta muualla == * International Paris Air Show * Farnborough International Airshow Luokka:Ilmailutapahtumat
Brighton & Hove

Brighton & Hove on noin asukkaan kaupunki (city) ja yhtenäishallintopiiri Englannin kaakkoisrannikolla East Sussexin muodollisessa kreivikunnassa. Yhdessä naapurikaupunkiensa kanssa se muodostaa rannikolle noin asukkaan yhtenäisen kaupunkialueen, joka ulottuu Littlehamptonista Seafordiin. Se sijaitsee Englannin kanaalin rannalla noin 80 kilometriä etelään Lontoosta, jonne sen yhdistää rautatie ja moottoritie. Kaupunki muodostuu entisistä Brightonin ja Hoven hallintopiireistä, jotka liitettiin yhteen 1. huhtikuuta 1997. Virallisesti se sai kaupunkioikeudet vuonna 2000. Brighton & Hove käsitetään kuitenkin yhä erillisinä kaupunkeina, vaikka virallisesti ne nykyisin muodostavatkin yhtenäisen kaupunkiseudun. Tuohon kaupunkiseutuun kuuluvat myös Portslade sekä Rottingdean, jotka ennen Brighton & Hoven muodostamista olivat Brightonin ja Hoven tavoin omia paikkakuntiaan. Brighton & Hove on suosittu matkailukaupunki niin brittiläisten kuin ulkomaalaistenkin keskuudessa, ja se on yksi suosituimmista kielikurssikohteista Englannissa. Kaupungin vetonauloja on mm. Royal Pavilion -palatsi, Brighton Pier, Gay Pride, sekä sen rannat. Brightonissa syntynyt tunnettu DJ Fatboy Slim järjestää myös satunnaisesti keikkoja kaupungin rannoilla. Myös Eurovision laulukilpailu 1974 järjestettiin Brightonissa. == Kaupunginosat == Brighton & Hoven kaupunki käsittää seuraavat alueet: *Brightonin alue :Brighton :Kemptown :Saltdean :Woodingdean :Moulsecoomb :Bevendean :Whitehawk :Ovingdean :Hollingdean :Patcham :Hollingbury :Preston Village *Hoven alue :Hove :Westdean :Withdean :Blatchington :Aldrington :Hangleton & Knoll *Portsladen alue :Portslade by Sea :Portslade Village :Mile Oak *Rottingdean == Lähteet == == Aiheesta muualla == * Brighton & Hoven viralliset sivut * Kaupungin matkailusivut *
Lento-onnettomuus

Lento-onnettomuus on lentokoneen tai muun ilma-aluksen vakava vaurioituminen, johon voi liittyä henkilövahinkoja. Lento-onnettomuuden syynä on lentoturvallisuuden ylläpitämisen epäonnistuminen. Lento-onnettomuus voi olla seurausta muun muassa inhimillisestä tai teknisestä virheestä, säästä, sabotaasista tai terrori-iskusta. == Matkustajaturvallisuus == Yleisesti lentokonevalmistajien ja lentoyhtiöiden mukaan kaikki istumapaikat lentokoneessa ovat yhtä turvallisia.Ilta-Sanomat: Lentokoneen kapteeni vastaa: Mikä on lentokoneen turvallisin paikka?" 8.4.2014. Viitattu 8.4.2014 Eräissä tutkimuksissa on kuitenkin huomattu, että koneen etuosaan kohdistuu maahansyöksyssä suurimmat G-voimat, jolloin penkkirivit voivat repeytyä täysin irti koneen rungosta. Koneen takaosassa G-voima laski puoleen. Koneen keskiosassa lentopetrolin syttyminen palamaan on puolestaan koitunut monien lento-onnettomuudessa osallisina olleiden matkustajien kuolemaksi. ==Syyt lento-onnettomuuksiin== Planecrashinfon 2 147 lento-onnettomuutta vuosilta 1950–2004 sisältävän internet-sivuston mukaan lento-onnettomuuksien syyt jakautuvat seuraavasti:Planecrashinfo * 37 %: lentäjän virhe * 33 %: syy on jäänyt epäselväksi tai on mahdoton määrittää * 13 %: tekninen vika * 7 %: sää * 5 %: sabotaasi (pommi, kaappaus, alasampuminen) * 4 %: muu inhimillinen virhe (lennonjohdon virhe, virhe koneen lastauksessa, huolimattomuus koneen kunnossapidossa ym.) * 1 %: muu syy Tutkimuksessa ei ollut mukana sotilasilmailun, yleisilmailun ja tilauslentojen onnettomuuksia. Yhdysvalloissa tapahtui vuonna 2004 kaikkiaan 340 kuolemaan johtanutta yleisilmailun onnettomuuttaFAA:n onnettomuussivusto, jotka tapahtuivat eri lennon vaiheissa seuraavasti: * Törmäys maahan: 10 kappaletta näkölento- olosuhteissa (29 kpl mittarilento-olosuhteissa) * Lähestyminen ja laskeutuminen: 42 kappaletta (24 kpl) * Liikehdintä: 48 kappaletta (2 kpl) * Vaakalento: 34 kappaletta (25 kpl) * Lentoonlähtö: 49 kappaletta (9 kpl) Nasan tutkimuksen mukaan vuosina 1988–2011 siviililentokoneiden moottoreissa on tropiikissa esiintynyt ainakin 150 kertaa suihkumoottorin sammuminen lennon aikana sinne kertyneen jään vuoksi enimmillään 41 000 jalan (12,5 km) lentokorkeudessa. Monissa tapauksissa lentäjä on joko saanut moottorin uudelleen käyntiin tai tehnyt onnistuneen pakkolaskun, mutta osa tapauksista on johtanut koneen vaurioitumiseen tai tuhoon.Airplane Plus Heat Plus Ice Equals Mystery, Spacedaily, 19.8.2011 ==Huomattavia lento-onnettomuuksia maailmalla== ===Lento-onnettomuudet Suomessa=== ==Katso myös== * Luettelo Suomen ilmavoimien lento-onnettomuuksista (1918–2013) * Luettelo Suomen siviili-ilmailun lento-onnettomuuksista * Lentoturmatutkinta * Luettelo pahimmista lento-onnettomuuksista ==Lähteet== ==Aiheesta muualla== * Onnettomuustutkintakeskus, Ilmailu * Aviation Safety Network * Airdisaster.com * Yhdysvaltalainen lento-onnettomuustietokanta v. 1920- * Luokka:Seulonnan keskeiset artikkelit
Johannes V Palaiologos

Johannes V Palaiologos (1332–1391) oli Bysantin keisari 1341–1376 ja 1379–1391. Hänen isänsä oli Andronikos III Palaiologos. Iäsnsä kuollessa Johannes oli vasta lapsi, ja äitinsä Anna Savoyn toiveista huolimatta Andronikos III:n suosikki Johannes Kantakuzenos toimi aluksi sijaishallitsijana ja 9-vuotiaan keisarin holhoojana. Pian Kantakuzenos julisti itsensä keisariksi Traakiassa. Seuranneen sisällissodan aikana Johannes V:n kannattajat ja Johannes Kantakuzenos käyttivät avukseen serbejä, turkkilaisia ja muita palkkasotilaita. Lopulta vuonna 1347 Johannes Kantakuzenos saattoi marssia Konstantinopoliin. Kantakuzenoksesta kruunattiin Johannes V:n hallitsijakumppaniksi. Johannes meni naimisiin Kantakuzenoksen tyttären Helena Kantakuzenen kanssa, mutta liittoutui silti venetsialaisten kanssa appeaan vastaan. Vuonna 1354 Kantakuzenos syrjäytettiin ja Johannes V sai vallan itselleen. Osmanit olivat saaneet jo jalansijan Euroopasta Gallipolista, ja vuonna 1354 he uhkasivat Konstantinopolia. Johannes haki apua lännestä ja lupasi tarvittaessa lopettaa suuren skisman ja auttaa idän ja lännen kirkkoja yhdistymään. Vuonna 1373 ottomanien sulttaani Murad I pakotti Johanneksen omaksi vasallikseen. Samalla Johanneksen poika Andronikos IV kapinoi isäänsä vastaan. Vuonna 1376 genovalaiset auttoivat Andonikos IV:ttä syrjäyttämään isänsä, mutta vuonna 1379 Genovan suurin vihollinen Venetsia auttoi Johannes V:n takaisin valtaistuimelle. Kun Johannes kuoli vuonna 1391, tuli hänen pojastaan Manuel II:sta keisari. == Kirjallisuutta == * * == Lähteet == Luokka:Bysantin keisarit Luokka:Keskiajan henkilöt Luokka:Vuonna 1332 syntyneet Luokka:Vuonna 1391 kuolleet
Karjalan ilmailumuseo

thumb|Draken DK-213 Karjalan ilmailumuseossa Karjalan Ilmailumuseo sijaitsee Lappeenrannan lentoaseman alueella. Sitä ylläpitää Kaakkois-Suomen ilmailumuseoyhdistys ry. Aiemmin museo on toiminut myös nimellä Kaakkois- Suomen ilmailumuseo. Museon kahdessa hallissa on näytteillä hävittäjäkoneita ja esineitä etenkin toisen maailmansodan aikaisista lentokoneista. Esillä olevat koneet ovat: * Folland Gnat * Fouga CM 170 Magister (runko) * MiG-21BIS (tunnukseltaan MG-127) * Mig 21 F * Mil Mi-8 * Mil Mi-4 (runko) * PIK-3 purjelentokone OH-420 * Saab 35 Draken (DK-213) * Saab 91 Safir (OH-SFB) * Jorma Kettusen Nieuport 17-replika (OH-U323)http://www.karjalanilmailumuseo.fi/nayttelyt/ Kesällä 2005 hallissa vieraili myös Keski-Suomen Ilmailumuseon Hawker Hurricane (HC-452). Esineistöstä näytteillä on muun muassa Saimaaseen uponneen Fokker C.X-lentokoneen tähtimoottori, pudonneiden tai pudotettujen venäläisten lentokoneiden osia kuten Ylämaalta suosta nostettu Tupolev SB-2 -pommikoneen moottori, laskutelineet, aseistusta sekä lentäjien henkilökohtaista esineistöä kuten karttoja. Museo on avoinna kesäisin, ja muulloin sopimuksen mukaan.http://www.karjalanilmailumuseo.fi/yhteystiedot/ == Lähteet == == Aiheesta muualla == *Karjalan Ilmailumuseo Luokka:Suomen ilmailumuseot Luokka:Lappeenrannan museot
Polyptyykki

Polyptyykki on useammasta kuin kolmesta osasta koostuva maalaus tai alttarin läheisyyteen sijoitettu koristeellinen rakennelma. Osien lukumäärä on yleensä pariton. Polyptyykin keskiosana olevan kiinteän maalauksen tai veistoksen molemmille puolille on kiinnitetty vähintään kaksi maalausta eli siipikuvaa. Nämä ovat joskus saranoituja, jotta ne voidaan kääntää keskiosan päälle sitä suojaamaan. Sanan pohjana on kreikan polyptychon, monilehtinen. Antiikin aikana nimitystä käytettiin moniosaisesta vahataulukirjasta, esimerkiksi tilikirjasta. Ikoneissa moniosaisuutta käytettiin 1000-luvulla ja alttarilaitteissa se alkoi yleistyä 1200-luvun lopulla. Suuret polyptyykit ovat usein kiinteitä ja niiden kehykset ovat upeasti koristeltuja. Kirkon alttarille haluttiin kolmiosaista triptyykkiäkin näyttävämpi somiste. Polyptyykkien tekeminen loppui lähes tyystin 1600-luvulla. Myöhemminkin niitä on tehty, mutta aina niiden lukumäärä on ollut paljon pienempi kuin suosittujen triptyykkien. == Katso myös == * diptyykki * tetraptyykki * triptyykki == Lähteet == * The Grove Dictionary of Art, 1996, ISBN 1-884446-00-0. Luokka:Taidehistorian käsitteet ja:祭壇画#多翼祭壇画 th:บานพับภาพ#บานพับภาพกว่าสาม
Kaanon (musiikki)

Kaanon (, laki) on kontrapunktinen sävellys, jossa eri äänet esittävät samaa melodiaa tai sen kontrapunktista johdosta siten, että ne aloittavat sen eri aikaan ja seuraavat siten toisiaan tietyn aikavälin viiveellä. Yksinkertainen ja tunnettu esimerkki on Jaakko kulta, joka kahden tai useamman henkilön laulamana soveltuu hyvin myös kaanoniksi. Kaanonissa äänet voivat alkaa samalta tai eri sävelkorkeudelta. Samalta sävelkorkeudelta muodostunutta kaanonia kutsutaan unisonokaanoniksi ja eri korkeuksilta muodostetut kaanonit nimetään äänien sävelkorkeuksien eron muodostaman intervallin mukaan esimerkiksi terssi- tai oktaavikaanoneiksi. Kaanon voidaan rakentaa myös siten, että melodia esitetään yhtä aikaa alusta loppuun ja lopusta alkuun. Tällaisia kaanoneita kutsutaan retrograadiseksi. Tunnetuimpia esimerkkejä tämän kaltaisista kaanoneista on Johann Sebastian Bachin Musicalisches Opfer -teoksessa. == Lähteet == == Aiheesta muualla == Luokka:Taidemusiikin muodot Luokka:Musiikin teoria Luokka:Musiikkitermit Luokka:Seulonnan keskeiset artikkelit
Lappeenranta International Air Show

Lappeenranta International Airshow on aika ajoin Lappeenrannan lentoasemalla järjestettävä ilmailunäytös. 2005 tapahtuma järjestettiin kolmipäiväisenä 1. heinäkuuta – 3. heinäkuuta. Tapahtumassa esiintyivät muun muassa Alankomaiden kuninkaallisten ilmavoimien F-16 Solo Demoteam ja ensimmäistä kertaa Suomessa KC-135 Stratotanker. Pääesitys oli neljän Kauhavan Lentosotakoulun lennonopettajan muodostama Midnight Hawks. 2013 tapahtuma järjestettiin 14. kesäkuuta – 16. kesäkuuta. Näytöksessä esiintyivät muun muassa Royal Jordanian Falcons, Midnight Hawks ja Saab JAS 39 Gripen, joka esiintyi ensimmäistä kertaa suomalaisessa lentonäytöksessä. Lentonäytöksen yhteydessä järjestettiin myös AviaRock-konsertti, jossa esiintyvät JVG, Haloo Helsinki!, Osmo's Cosmos Band ja DJ Pertsa. Aikaisemmin tapahtuma on järjestetty Lappeenrannassa vuosina 1995 ja 1999. == Kuvia vuoden 2013 näytöksestä == File:Lappeenranta International Air Show 1.JPG | Suomen Ilmailuopisto Oy:n taitolentokone OH-SIO. File:Lappeenranta International Air Show 2.JPG | Jordanian kuninkaallisten ilmavoimien Royal Jordanian Falcons-taitolentoryhmä. File:Lappeenranta International Air Show 3.JPG | Kaksi Suomen ilmavoimien Midnight Hawks -taitolentoryhmän BAe Hawk -hävittäjää. == Aiheesta muualla == * Lappeenranta International Airshow 2013 * Royal Jordanian Falcons * SAAB JAS-39 Gripen * Midnight Hawks Luokka:Ilmailutapahtumat Luokka:Lappeenrannan tapahtumat
Myllykankaan rautatieasema

Myllykangas () on Suomen rataverkon liikennepaikka Myllykankaan kylässä Iissä, entisessä Kuivaniemen kunnassa rataosalla . Henkilöjunat eivät pysähdy Myllykankaalla matkustajapalvelun vuoksi. Myllykangas avattiin liikenteelle 16. lokakuuta 1903 Kuivaniemen rautatieaseman alaisena laiturina. Vuonna 1940 se muutettiin laiturivaihteeksi. Myllykangas muutettiin miehittämättömäksi ja tavaraliikenne lopetettiin 1. kesäkuuta 1969. Henkilöliikenne lakkautettiin 3. kesäkuuta 1984. Liikennepaikka lakkautettiin kokonaan 2. kesäkuuta 1985. Myllykankaan asemarakennus on purettu. Myllykankaan liikennepaikka rakennettiin Oulu–Kemi-rataosan parannus- ja sähköistystöiden yhteydessä korvaamaan poistettuja Olhavan ja Kuivaniemen liikennepaikkoja. Liikennepaikka otettiin uudelleen käyttöön 1. kesäkuuta 2003. Nykyisin liikennepaikkaa kauko- ohjataan Oulusta. Liikennepaikalla on junakohtauksia varten kaksi sivuraidetta, yksi pääraiteen molemmin puolin. Kuivaniemen junaturma tapahtui 6. heinäkuuta 2000 heti Myllykankaan pohjoispuolella sijaitsevassa vartioimattomassa tasoristeyksessä, kun pohjoiseen matkalla ollut pikajuna törmäsi sepeliä kuljettaneeseen ajoneuvoyhdistelmään. Onnettomuudessa sai surmansa yksi junan matkustaja. == Lähteet == == Aiheesta muualla == *Vaunut.org: Kuvia Myllykankaan liikennepaikalta *Vaunut.org: Kuva Myllykankaalta vuodelta 1979 Luokka:Iin liikenne Luokka:Pohjois-Pohjanmaan rautatieliikennepaikat
Vartius

Vartiuksen kansainvälinen rajanylityspaikka Sijainti: Autoilijan tiekartta: Tiehallinto karttalehti 20q Koordinaattikartta: Hätäkeskuslaitos , kunta Kuhmo Sijainti Suomessa: Kostamustie 6161, 88930 Lentiira Kuhmon Vartius Venäjän vastaraja-asema: Lyttä (rautatiellä Kivijärvi) Suomen rajavartiosto: Kainuun rajavartiosto Venäjän rajavartiosto: FSB:n Karjalan tasavallan rajahallinto Raja-aseman taso: kansainvälinen rajanylityspaikka Vartius tai Vartius–Lyttä on Kuhmossa sijaitseva Suomen ja Venäjän välisen maantie- ja rautatieliikenteen kansainvälinen rajanylityspaikka, joka sijaitsee noin 140 kilometriä itään Kajaanista. Rajanylityspaikka on avoinna päivittäin 27.3.2016 alkaen kello 7.30–21.30. Lyttä () on Venäjän puoleisen raja-aseman nimi. Venäjän puolen ylityspaikka Lyttä on jaettu rautateitä palvelevaan (, sijainti: Kivijärven rautatieasema) ja tieliikennettä palvelevaan toimipisteeseen (). Sen kautta kulkevat sekä kantatie 89 että Kontiomäki–Kostamus-rautatie, jonka varrella sijaitseva Vartiuksen rautatieasema toimii rautatieyhdysliikenteen luovutus- ja vastaanottoasemana. Vartiuksen raja-asemasta tuli kansainvälinen rajanylityspaikka Neuvostoliiton hajoamisen jälkeen vuonna 1992. Vuonna 2012 raja-asemalla tehtiin yhteensä 502 150 henkilön rajatarkastus. Vartiuksen rajanylityspaikka suljettiin 24.11.2023 klo 00.00 alkaen valtioneuvoston päätöksellä. Kansainvälisen suojelun hakeminen keskitettiin Raja-Joosepin rajanylityspaikalle. Päätös oli voimassa 23.12.2023 asti. Rajanylityspaikkojen alueille ja niiden sivustoille oli rakennettu esteaitaa. Rajojen valvontaa tehostettiin Kaakkois-Suomen rajavartioston valvomalla rajaosuudella jalka- ja ajoneuvopartioinnilla, teknisellä valvonnalla, sekä miehitetyllä ja miehittämättömällä lentotoiminnalla. Maaraja suljettiin myöhemmin kokonaan maantieliikenteeltä. ==Lähteet== ==Aiheesta muualla== *Turun Sanomat: Rajanylityspaikan uudet tilat vihittiin *Venäjän Luoteisen tullihallinnon tullit (sztu.customs.ru) Luokka:Kuhmon kylät luokka:Suomen rajavartiolaitos luokka:Suomen tulli Luokka:Suomen ja Venäjän raja Luokka:Rajanylityspaikat
Looginen pommi

Looginen pommi on tietokoneverkoissa käydyn vaikuttamisen tai sodankäynnin keino. Looginen pommi toimii samalla tavalla kuin Troijan hevonen: Käynnistää viruksen, madon tai tekee jonkin salaisen tehtävän. Tavallisesti loogisen pommin on asettanut ohjelmoija tai järjestelmäkehittäjä. Looginen pommi suorittuu itsekseen, kun jokin tietty ehto täyttyy. Ohjelmoija saattaisi esimerkiksi liittää yrityksensä palkanlaskentaohjelmistoon koodia, joka poistaa koko työntekijätietokannan, jos ohjelmoijan nimi häviää työntekijälistasta esimerkiksi potkujen seurauksena. ==Katso myös== * Ohjelmistosodankäynti Luokka:Haittaohjelmat
Troijan puuhevonen

Troijan puuhevonen on kreikkalaisessa mytologiassa Troijan sodassa käytetty sotajuoni. Kreikkalaiset onnistuivat tunkeutumaan piirittämäänsä Troijaan kätkeytymällä onton hevosen sisään, jonka troijalaiset itse veivät kaupunginmuurien sisäpuolelle luullen sitä lahjaksi.Castren & Pietilä-Castren 2000, s. 600 Tunnetuin kuvaus puuhevosesta on Vergiliuksen Aeneis-eepoksen 2. laulussa, minkä lisäksi se mainitaan esimerkiksi Homeroksen Odysseiassa (VIII.493–). Kreikkalaiset olivat hyökänneet Troijaan pelastaakseen troijalaisten kaappaaman Helenan, joka oli Menelaoksen, kreikkalaisten johtajan puoliso. Piiritys oli jatkunut jo kauan, ja kreikkalaiset olivat häviämässä. Jopa eräs heidän puolikuolematon sankarinsa, Akhilleus, oli surmattu, ja kreikkalaiset olivat epätoivoisia. Lopulta Odysseus keksi rakentaa puusta mahtavan onton hevosen, jonka sisään osa sotilaista, muiden muassa Odysseus itse, voisivat piiloutua. Tehtävä annettiin Epeiokselle, ja hevosen valmistuttua se jätettiin Troijan edustalle samalla kun muut kreikkalaiset purjehtivat läheisen saaren taakse piiloon, niin että troijalaiset luulivat heidän luovuttaneen ja purjehtineen pois. Troijalaiset pitivät hevosta lahjana ja voitonmerkkinä ja päättivät viedä hevosen kaupunkiin Troijan torille, vaikka he joutuivat tuhoamaan osan muurista, koska hevonen oli niin suuri, ettei se mahtunut portista. Illalla iloiset troijalaiset juhlivat kreikkalaisten antautumista. Pappi Laokoon kuitenkin epäili jotain, mutta merestä nousi kaksi käärmettä, jotka tappoivat hänet ja hänen poikansa, koska jumalat olivat päättäneet Troijan tuhosta. Keskellä yötä sotilaat ja Odysseus tulivat ulos hevosesta, tappoivat vartijat ja avasivat kaupungin portit muille sotilaille, jotka olivat purjehtineet huomaamatta takaisin Troijan lähelle. Kreikkalaiset kävivät yhdessä troijalaisten kimppuun, ja juhlimisesta väsyneet Troijan asukkaat tapettiin nopeasti. Sanontana Troijan hevonen tarkoittaa vertauskuvallisesti mitä tahansa juonta, jossa uhri houkutellaan vapaaehtoisesti päästämään vihollinen luokseen. Siitä ovat saaneet nimensä myös troijalaiset eli viattomiksi naamioidut tietokoneen haittaohjelmat. == Lähteet == * === Viitteet === == Aiheesta muualla == Luokka:Seulonnan keskeiset artikkelit Luokka:Troijan sota Luokka:Hevoset kulttuurissa
Snifferi

Snifferi tai salasanan haistelija (englanniksi sniffer) on verkossa toimiva vakoiluohjelma tai mikropiiri, joka seuraa uuden yhteyden muodostumista, tallentaa uuden yhteyden ensimmäiset paketit ja lähettää ne ohjelman asentaneelle. Yleensä ensimmäiset yhteyspaketit sisältävät yhteyden avaavan käyttäjätunnuksen ja salasanan. Toinen tapa on asettaa kyseinen ohjelma murtauduttuun tietokoneeseen niin, että se tallentaa ensimmäiset näppäimistöpainallukset ja lähettää ne Internet- yhteyden mukana ohjelman asentaneelle. Periaate toimii myös lähiverkossa niin, että ohjelma tallentaa jonkun tietokoneen kaiken liikenteen ja lähettää sen ohjelman asentaneelle. Valtiollisella tasolla salasanan haistelija voi olla myös näppäimistöön asennettu mikropiiri, joka lähettää näppäimistöpainallukset radioteitse lähellä tai kauempanakin olevalle vastaanottajalle. ==Katso myös== * ohjelmistosodankäynti Luokka:Haittaohjelmat
Vesuri Productions

Vesuri Productions on itäsuomalainen findie-elokuvaryhmä, joka tekee elokuvia pääsääntöisesti nettilevitykseen. Ryhmän pääjoukon muodostavat ohjaaja ja tuottaja Markus Heiskanen, kuvaaja, leikkaaja ja editoija Jere Vainikka ja taiteellisesta puolesta vastaava Mikko Lepistö. Lisäksi Vesurin tuotannoissa on aina mukana satunnainen joukko ihmisiä, usein Kuopion lääketieteellisen tiedekunnan opiskelijoita, näyttelemässä, maskeeraamassa jne. Vesurilla on myös joitakin luottonäyttelijöitä, kuten Pasi Martikainen, Antti Riuttanen ja Kirsti Savola. Ryhmä aloitti toimintansa vuonna 2004, Metsuri-elokuvallaan, jota seurasi vielä samana vuonna jatko-osa, Metsurin paluu. Vesuri Productionsin elokuva Kuolleiden talvi on myös julkaistu DVD:llä ja Eki & Pete 1 ja Toinen vuosi on myös julkaistu Findie-DVD 2007 julkaisulla. Vesuri Productionsin elokuvat Metsuri, Metsurin paluu ja Kuolleiden talvi on esitetty Diggarilla. Ryhmästä on myös lyhyitä dokumentteja Yleisradion Mediakompassissa. ==Tuotanto== Nimi Ensiesitys Kuvaukset Metsuri 2004 - Metsurin paluu 2004 - Kuoleman tuet 2004 - Speksi Making Of 2005 - Kuolleiden talvi 19. toukokuuta 2005 (Kuopion Kuvakukko) 24\. toukokuuta 2005 (kotisivut) 12. helmikuuta 2005 - 21. maaliskuuta 2005 Ensimmäinen vuosi 31. lokakuuta 2005 (kotisivut) - Eki & Pete 8. maaliskuuta 2006 (kotisivut) - Toinen vuosi 22. huhtikuuta 2006 (kotisivut) - Eki & Pete 2 14. elokuuta 2006 (kotisivut) - Eki & Pete 3 10. joulukuuta 2007 (kotisivut) - Eki & Pete 4 30. huhtikuuta 2009 (kotisivut / YouTube) - Kirvessyrjän terveyskeskus 17. marraskuuta 2010 (YouTube) - Eki & Pete Joulujakso 22. joulukuuta 2010 (YouTube) - Eki & Pete Juhannusjakso 20. kesäkuuta 2012 (YouTube) toukokuu 2012 Kirvessyrjän terveyskeskus osa 2 26. tammikuuta 2013 (YouTube) - http://www.vesuri.fi/ ==Lähteet== == Aiheesta muualla == * Vesuri Productionsin Internet-sivut * Kuolleiden talvi -elokuvan arvostelu DVD Plazassa * Findiepedia.net Luokka:Suomalaiset elokuvayhtiöt *
Puolustus

Puolustus on yleisesti suojautumista vastustajan tai kilpailijan aktiiviselta toimelta, hyökkäykseltä. Karl von Clausewitzin mukaan vasta vastustaminen, puolustus, synnyttää sodankäynnin. Vihollinen voi omasta mielestään hyökätä, mutta jos kohde ei vastusta hyökkäystä, siitä tulee vain toimi, esimerkiksi maan miehitys tai marssi maan läpi, kuten esimerkiksi Saksan miehittäessä Itävallan 1938. ==Katso myös== * Hyökkäys * Suhteellinen etu Luokka:Sodankäynnin strategia Luokka:Seulonnan keskeiset artikkelit
Hyökkäys (maalaus)

Hyökkäys on suomalaisen taidemaalarin Edvard Iston maalaus ja yksi tunnetuimmista suomalaisista maalauksista. Teoksessa kuvataan Venäjän kaksipäinen kotka ahdistamassa Suomi-neitoa yrittäen riistää tältä lakikirjan. Maalaus valmistui 1899 eli samana vuonna, jolloin keisari Nikolai II antoi helmikuun manifestina tunnetun julistuksensa.Rönkkö 1990: 41. Taulun nimeä ehdotti Iston ystävän Benjamin Ajon vaimo Emmi Ajo.Rönkkö 1990: 44–46. Hyökkäys levisi painokuvina kaikkialle Suomeen. Isto teetti kuvia sekä Suomessa että Saksassa tuhansia kappaleita.Rönkkö 1990: 112–115. Maalauksen mallina toimi Emma Kyöstäjä, joka oli Iston tavoin kotoisin Alatorniolta. Syksyllä 1899 taulu oli salaa näytteillä Helsingin Kaivopuiston rantahuvilassa. Tilgmannin kirjapaino teki siitä ainakin muutaman sata jäljennöstä. Santarmien saatua vihiä taulusta Isto pakeni maalauksen ja painojäljennösten kanssa Ruotsin kautta Saksaan, jossa taulusta painatettiin berliiniläisessä Meissenbach & Rippart -kirjapainossa 48 × 37,5 cm (kuvakoko n. 30 × 21,5 cm) kokoisia heliogravyyrivedoksia eli syväpainettuja valokuvajäljennöksiä arviolta yli 10 000 kappaletta. Lisäksi kuvasta tehtiin ainakin kuusi painosta postikortteja, yksi jopa venäjänkielisin tekstein. Alex Federley teki maalauksesta postikorttimuunnelman, jossa kaksipäinen kotka on antanut periksi ja Suomi-neito on saanut jäädä lakikirjoineen rauhaan. Taulu kulkeutui Edvard Iston mukana vuonna 1900 Alatornion pappilaan, kunnes se piti taas viedä turvaan Ruotsin puolelle. Pari vuotta myöhemmin Isto yritti päästä taulusta eroon myymällä arpoja, mutta taulun voittanut helsinkiläisrouva ei uskaltanut ottaa sitä vastaan. Niinpä Isto osti häneltä taulun takaisin ja myi sen luulajalaiselle liikemiehelle, jolta se siirtyi kunnallisneuvos Niilo Helanderille Heinolaan. Hänen leskensä lahjoitti taulun Museovirastolle. == Katso myös == * Venäläistäminen == Lähteet == * === Viitteet === == Aiheesta muualla == Luokka:Suomalaiset maalaukset
Johannes VI Kantakuzenos

Johannes VI Kantakuzenos (1295 – 15. kesäkuuta 1383) oli Bysantin keisari vuosina 1347–1354. Kun Andronikos III:sta tuli vuonna 1328 keisari, hänen ystävästään Johannes Kantakuzenoksesta tuli yksi valtakunnan tärkeimmistä miehistä. Ennen vuonna 1341 tapahtunutta kuolemaansa Andronikos teki Kantakuzenoksesta poikansa Johanneksen holhoojan ja valtakunnan hallitsijan siihen asti, kunnes poika olisi täysi-ikäinen. Johannes Kantakuzenos julistautui kuitenkin itse keisariksi. Seurasi sisällissota, jossa molemmat osapuolet saivat apua serbeiltä ja turkkilaisilta. Sota päättyi 1347, ja Johannes Kantakuzenoksesta tehtiin Johannes V:n hallitsijakumppani. Johannes VI:n hallituskaudella Bysantin valtakunta oli jo tuhon partaalla. Valtakunta soti genovalaisia vastaan, jotka hallitsivat Galataa. Samaan aikaan serbit yrittivät laajentaa valtakuntaansa Bysantin kustannuksella. Ensimmäisen kerran myös turkkilaiset asettuivat asumaan Euroopan puolelle, mikä tapahtui sen jälkeen, kun Johannes VI ei pystynyt maksamaan palkkaamilleen turkkilaisille. Johannes V Palaiologos palasi valtaan vuonna 1354. Kantakuzenos vetäytyi luostariin, jossa hän kirjoitti omia tekojaan puolustelevan historiateoksen vuosilta 1320–1356. == Kirjallisuutta == * * Luokka:Bysantin keisarit Luokka:Sijaishallitsijat Luokka:Vuonna 1295 syntyneet Luokka:Vuonna 1383 kuolleet
Andronikos IV Palaiologos

Andronikos IV Palaiologos (1348–1385) oli Bysantin keisari vuosina 1376–1379. Andronikos IV oli keisari Johannes V:n poika. Hän kapinoi isäänsä vastaan osmannien sulttaani Murad I pakotettua Johannes V:n vasallikseen vuonna 1373. Andronikos IV oli liitossa Murad I:n pojan kanssa, joka hänkin kapinoi omaa isäänsä vastaan. Kummankin kapina epäonnistui. Murad I antoi sokaista oman poikansa ja vaati alaistaan Johannes V:tä menettelemään samoin. Johannes V ei kuitenkaan sokaissut kun toisen Andronikos IV:n silmistä. Vuonna 1376 genovalaiset auttoivat Andronikos IV:tä kaappaamaan vallan. Mutta Genovan suurin vihollinen Venetsia hyökkäsi heti häntä vastaan. Vuonna 1379 venetsialaisten onnistui syrjäyttää Andronikos IV ja asettaa hänen isänsä Johannes V takaisin valtaistuimelle. Andronikos IV kapinoi vielä kertaalleen vuonna 1385, mutta kuoli pian tämän jälkeen. == Kirjallisuutta == * * == Lähteet == Luokka:Bysantin keisarit Luokka:Vuonna 1348 syntyneet Luokka:Vuonna 1385 kuolleet
Chennai

Chennai (, vuoteen 1996 Madras) on Tamil Nadun osavaltion pääkaupunki Bengalinlahden rannalla Intiassa. Chennai on Intian kuudenneksi suurin kaupunki, kaupungissa asui neljä miljoonaa ihmistä vuonna 2011 ja sen esikaupunkialueella noin 8 696 010. Kaupunki on tunnettu muun muassa tamilinkielisestä elokuvateollisuudestaan, Kollywoodista. Kaupunki on kaupan ja teollisuuden keskus, se on Intian suurimpia ja eräs maailman suurimpia teknologiakeskuksia. Kaupunkia kutsutaan "Etelä-Intian portiksi". Monet ulkomaalaiset yritykset ovat ulkoistaneet palvelutoimintojaan ja perustaneet tuotantolaitoksiaan kaupunkiin. Nokialla oli matkapuhelintehdas kaupungin lähistölläNokia selects Chennai for manufacturing mobile devices in India (Arkistoitu versio) ja tukikeskus.http://www.nokia.com/operators/gnsc (viitattu 2.6.2007) Internet Archive, tallennettu 10.2.2007. Matkapuhelimen latureita valmistava Salcomp avasi tehtaan kaupunkiin syyskuussa 2007. Kaupungin yliopistollisista oppilaitoksista tunnetuimpiin kuuluu IIT Madras, joka oli vuonna 2020 Intian korkeatasoisin teknillinen korkeakoulu ja kansainvälisesti arvioituna eräs maan kärkiyliopistoista. == Ilmasto == Chennain lämpötila vaihtelee 20 °C:n ja 37 °C:n välillä. Kylmin kuukausi on tammikuu, jolloin keskimääräinen alin lämpötila on 20 °C. Kuumimmat kuukaudet ovat toukokuu ja kesäkuu, jolloin keskimääräinen ylin lämpötila on 37 °C. Sateisimmat kuukaudet ovat lokakuu ja marraskuu, joiden aikana sataa yhteensä noin 640 millimetriä. Kuivimmat kuukaudet ovat helmikuu, maaliskuu ja huhtikuu, joiden aikana sataa yhteensä noin 40 millimetriä. Vuosittainen sadanta on noin 1 310 millimetriä. == Liikenne == Chennai Central on kaupungin päärautatieasema, joka on myös Chennai Suburban Railway -paikallisjunajärjestelmän solmukohta. Chennain metro on rakenteilla. Chennain kansainvälinen lentoasema palvelee kaupungin ja lähialueiden lentoliikennettä. == Urheilu == Kriketti on suosittua Chennaissa kuten muuallakin Intiassa. Kaupungin oma joukkue Chennai Super Kings kilpailee Indian Premier Leaguessa. Chennai Superstars pelasi Indian Cricket Leaguessa kunnes turnaus lakkautettiin Indian Premier Leaguen perustamisen myötä. Chennai Open (aiemmin myös nimillä Gold Flake Open ja Tata Open) on vuosittain kaupungissa pelattava miesten tennisturnaus. Turnaus järjestettiin ensimmäisen kerran vuonna 1996. Nykyisin turnaus kuuluu ATP World Tour 250 -sarjaan. == Lähteet == == Aiheesta muualla == * http://www.chennaicorporation.com/ * Talouselämä-lehden artikkeli intialaisen naisen työstä Nokian Chennain yksikössä * Luokka:Seulonnan keskeiset artikkelit
Meksikonlahti

Meksikonlahti on Atlantin valtameren lahti Pohjois-Amerikan eteläpuolella. Sen pohjoisosana on Yhdysvaltain etelärannikko, ja läntinen ja eteläinen rantaviiva aina Jukatanin niemimaalle asti kuuluu Meksikolle. Itäosiltaan lahti rajoittuu Kuubaan ja Karibianmereen. Atlantin valtamereen se yhdistyy Yhdysvaltain ja Kuuban välistä kulkevan Floridansalmen kautta. Lahteen laskee muun muassa Mississippijoki. Meksikonlahden kokonaispinta-ala on hieman alle 1,6 miljoonaa neliökilometriä. Lahdelta saa alkunsa Golfvirta, joka kuljettaa lämmintä vettä Euroopan ja Skandinavian rannikoille, ja tuhoisat trooppiset hirmumyrskyt eli hurrikaanit ovat yleinen vieras lahdella. Meksikonlahdella on myös Florida Keysin saariketju. Rannikon tärkeimpiin kaupunkeihin lukeutuvat muun muassa Tampa, New Orleans ja Houston Yhdysvalloissa, Veracruz Meksikossa ja Havanna Kuubassa. == Nimi == Lahdesta on käytetty nimitystä Meksikonlahti jo ainakin 1500-luvun lopulta lähtien; muita historiallisia nimiä ovat olleet Uuden-Espanjan lahti ja Floridanmeri. Yhdysvaltain presidentti Donald Trump vaihtoi presidentin asetuksella tammikuussa 2025 Yhdysvaltain viranomaisviestinnässä ja viranomaisten tuottamissa kartoissa lahden Yhdysvaltain-puoleisen osan nimeksi Gulf of America (’Amerikanlahti’). == Lähteet == Luokka:Seulonnan keskeiset artikkelit
Ikšķile

Ikšķile (Zetterberg, Seppo: Henrik ja hänen Liivinmaan kronikkansa. Teoksessa Henrikin Liivinmaan kronikka, Suomalaisen Kirjallisuuden Seura, 2003. s. 13 , ) on noin 3 900 asukkaan kaupunki Latviassa. Se oli muinaisen Liivinmaan keskus ja se sijaitsee Väinäjoen varrella parinkymmenen kilometrin päässä nykyisestä Riian kaupungista. Ikšķile sai kaupungin oikeudet vuonna 1992. ==Historia== Vuonna 1189 ensimmäiset lähetyssaarnaajat saivat luvan rakennuttaa kirkon Väinäjoen liiviläisten keskukseen Ykskylään (viroksi Üksküla, saksaksi Uexküll), ja paikasta muodostui myöhemmän saksalaisten Baltian valloituksen sillanpääasema. Alueella taistelivat pakanallisten liiviläisten päällikkö Ako sekä Saksalainen ritarikunta ja heidän kristitty liiviläisliittolaisensa Kauppo. Pari vuotta kirkon rakentamisen jälkeen Ykskylään siirrettiin piispanistuin. Lopulta liiviläiset käännytettiin kristinuskoon.Vilho Niitemaa ja Kalervo Hovi: Baltian historia. Helsinki: Kustannusosakeyhtiö Tammi, 1959. 1200-luvun alussa Riian perustamisen jälkeen Ykskylän merkitys asteittain väheni kaupallisten aktiviteettien ja myös piispanistuimen siirtyessä lähempänä Väinäjoen suuta sijaitsevaan toiseen liiviläiskylään, josta sittemmin kasvoi yksi Itämeren alueen kauppakeskuksista. Ikšķilessä on vielä nähtävissä linnanrauniot, mutta suurin osa muista historiallisista osista on jäänyt Väinäjoen patoaltaan alle. Kaupunki on antanut nimensä Uexküll-aatelissuvullevon Uexküll-Güldenband. Web Archive (Viron aateliskalenteri 21.9.2013).. ==Lähteet== Luokka:Latvian kaupungit